32001D0935
L 345/80
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 17 декември 2001 година
относно подписването от името на Общността и временното прилагане на Споразумение под формата на меморандум за разбирателство между Европейската общност и Ислямска република Пакистан относно временните договорености в областта на достъпа до пазара на текстилни изделия и облекло
(2001/935/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133 от него във връзка с член 300, параграф 2, първа и втора алинеи от него,
като взе предвид предложението на Комисията,
като има предвид, че:
(1)
Комисията е постигнала от името на Общността двустранно споразумение под формата на меморандум за разбирателство с Пакистан относно търговията с текстилни изделия и облекло.
(2)
Споразумението под формата на меморандум за разбирателство е парафирано на 15 октомври 2001 г.
(3)
Споразумението под формата на меморандум за разбирателство следва да бъде подписано от името на Общността.
(4)
За да могат двете страни да се ползват от разпоредбите му веднага след като извършат съответните нотификации на Световната търговска организация (СТО), подходящо е настоящото споразумение да се прилага с временна сила от 1 декември 2001 г. до приключване на процедурата, необходима за формалното му сключване, при условията на реципрочност,
РЕШИ:
Член 1
Оправомощава председателя на Съвета да посочи лицата, упълномощени да подпишат от името на Европейската общност Споразумението под формата на меморандум за разбирателство между Европейската общност и Ислямска република Пакистан относно временните договорености в областта на достъпа до пазара на текстилни изделия и облекло, при условие че такова споразумение бъде сключено.
Текстът на споразумението е приложен към настоящото решение.
Член 2
При условията на реципрочност Споразумението, под формата на меморандум за разбирателство, се прилага временно от 1 декември 2001 г. до приключване на необходимите процедури за формалното му сключване.
Член 3
Ако Пакистан не спази задълженията, предвидени в точки 2 и 4 от Меморандума за разбирателство, Комисията възстановява квотите на предишните нива, съгласно процедурата на член 17 от Регламент (ЕИО) № 3030/93 на Съвета от 12 октомври 1993 г. относно общите правила за вноса на някои текстилни изделия от трети страни (1).
Съставено в Брюксел на 17 декември 2001 година.